T pomoćne 17 ćelije

**T pomoćne 17 ćelije** (**T<sub>h</sub>17**) su nedavno otkrivena podgrupa T pomoćnih ćelija koje proizvode interleukin 17 (IL-17). One se smatraju razvojno različitim od Th1 i Th2 ćelija. Za prekomerne količine ovih ćelija se misli da imaju presudnu ulogu u autoimunskim oboljenjima kao što je multipla skleroza (za koja se ranije mislilo da su izazvana Th1 ćelijama), a takođe i psorijaza, autoimunski uveitis, juvenilni dijabetes, reumatoidni artritis.

Za ove ćelije se misli da učestvuju u inflamaciji i oštećenju tkiva u tim oboljenjima. Th17 ćelije mogu da prouzrokuju ozbiljna autoimunska oboljenja, međutim one isto tako imaju veoma važnu funkciju u antimikrobnoj imunosti na epitelnim / mukoznim barijerama. One proizvode citokine (kao što je interleukin 22) koji stimulišu epitelne ćelije da proizvode antimikrobne proteine da be se odstranile određene vrste mikroba (kao što je *[[kandida]]* i *[[stafilokoke]]*). Iz tog razloga, ozbiljan nedostatak Th17 ćelija može da dovesti do podložnosti na oportunističke infekcije.

## Diferencijacija

Ostaje nejasno koja kombinacija citokina doprinosi Th17 formaciji. Transformišući faktor rasta beta (TGF-β), interleukin 6 (IL-6), interleukin 21 (IL-21) i interleukin 23 (IL-23) su bili implicirani kod miševa i ljudi. Postoje nesuglasice po pitanju uloge TGF-β kod ljudi, i smatra se da interleukin 1β možda takođe učestvuje u procesu. Drugi proteini sa ulogom u njihovoj diferencijaciji su signal transducer i aktivator transkripcije 3 (STAT3) i RAR-srodni orfan receptori alfa (RORα) i gama (RORγ). Efektor citokini asocirani sa ovim ćelijskim tipom su IL-17, IL-21 i IL-22.

Aktivacija prekurzor T pomoćnih ćelija u prisustvu TGF-β i IL-6 se misli da dovodi do diferencijacije Th17 ćelija kod miševa. Izuzev citokinskog okruženja, nije dovoljno jasno da li se neki drugi elementi inicijalne aktivacije Th17 ćelija razlikuju od drugih T pomoćnih ćelija. Bilo je predloženo da IL-23 učestvuje u ekspanziji uspostavljenih Th17 populacija, mada ovaj citokin pojedinačno ne indukuje diferencijaciju naivnih T-ćelijskih prekurzora u ovaj ćelijski tip. Za IL-21 citokin koji je proizveden od stane Th17 ćelija, je bilo pokazano da inicira alternativni put aktivacije Th17 populacija. Kod ljudi, kombinacija TGF-β, IL-1β i IL-23 indukuje Th17 diferencijaciju iz naivnih T ćelija. Interferon-gama (IFNγ) i IL-4 su glavni stimulatori Th1 i Th2 diferencijacije. Za njih je bilo pokazano da negativno regulišu Th17 diferencijaciju.

## Funkcije

Tokom inicijalne karakterizacije, Th17 ćelije su bile implicirane u autoimuna oboljenja. Prirodnija uloga Th17 ćelija je bila predložena u studijama koje su demonstrirale preferencijalnu indukciju IL-17 u slučajevima infekcija sa različitim bakterijskim i gljivičnim vrstama. Th17 ćelija primarno proizvode dva glavna člana IL-17 familije, IL-17A i IL-17F, koji učestvuju u regrutovanju, aktivaciji i migracije neutrofila. Te ćelije takođe izlučuju IL-21 i IL-22. Nedavno je za polarizovane Th17 ćelije bilo pokazano da posreduju regresiju tumora kod miševa. Da li je visoko inflamatorna priroda Th17 ćelija dovoljna da izazove ili doprinese karcinogenezi, je otvoreno pitanje.

## Reference

## Literatura

* 
* 
*